CELEX: 62019TN0511
Language: el
Date: 2019-07-17 00:00:00
Title: Υπόθεση T-511/19: Προσφυγή-αγωγή της 17ης Ιουλίου 2019 – Staciwa κατά Επιτροπής

21.10.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 357/35
            
         
      Προσφυγή-αγωγή της 17ης Ιουλίου 2019 – Staciwa κατά Επιτροπής
      (Υπόθεση T-511/19)
      (2019/C 357/43)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Katarzyna Staciwa (Częstochowa, Πολωνία) (εκπρόσωποι: L. Levi και A. Blot, δικηγόροι)
      
         Καθής-εναγομένη: Ευρωπαϊκή Επιτροπή
      
         Αιτήματα
      
      Η προσφεύγουσα-ενάγουσα ζητεί από το Γενικό Δικαστήριο:
      
                  —
               
               
                  να ακυρώσει την από 7 Νοεμβρίου 2018 απόφαση της Επιτροπής περί μη χορήγησης του επιδόματος αποχώρησης που προβλέπεται στο άρθρο 12, παράγραφος 2, του παραρτήματος VIII του ΚΥΚ·
               
            
                  —
               
               
                  να ακυρώσει την απόφαση της Επιτροπής της 17ης Απριλίου 2019, με την οποία απορρίφθηκε η από 21 Δεκεμβρίου 2018 ένσταση της προσφεύγουσας-ενάγουσας κατά της ανωτέρω απόφασης·
               
            
                  —
               
               
                  να αποζημιωθεί για την υλική βλάβη που υπέστη·
               
            
                  —
               
               
                  να αποκατασταθεί η ηθική ζημία που υπέστη·
               
            
                  —
               
               
                  να καταδικαστεί η Επιτροπή στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής-αγωγής, η προσφεύγουσα-ενάγουσα προβάλλει έξι λόγους.
      
                  1.
               
               
                  Με τον πρώτο λόγο προβάλλεται ότι το από 15 Δεκεμβρίου 2017 σημείωμα του Γραφείου Διαχείρισης και Εκκαθάρισης των Ατομικών Δικαιωμάτων δεν είναι σύννομο.
               
            
                  2.
               
               
                  Με τον δεύτερο λόγο προβάλλεται έλλειψη νομιμότητας υπό το πρίσμα του άρθρου 12, παράγραφος 2, του παραρτήματος VIII του ΚΥΚ.
               
            
                  3.
               
               
                  Με τον τρίτο λόγο προβάλλεται παράβαση του άρθρου 12, παράγραφος 2, του παραρτήματος VIII του ΚΥΚ.
               
            
                  4.
               
               
                  Με τον τέταρτο λόγο προβάλλεται παραβίαση της αρχής της ίσης μεταχείρισης και της απαγόρευσης των διακρίσεων.
               
            
                  5.
               
               
                  Με τον πέμπτο λόγο προβάλλεται παραβίαση της αρχής της δικαιολογημένης εμπιστοσύνης.
               
            
                  6.
               
               
                  Με τον έκτο λόγο προβάλλεται παραβίαση της αρχής της χρηστής διοίκησης και του καθήκοντος μέριμνας.